स्‍पॉट फिक्सिंग मामलों से मिस्‍बाह उल हक चिंतित, कहा-ऐसी घटनाओं का फिर सामने आना चिंता का विषय  
कहा-कोई अपने खिलाड़ि‍यों के नाम फिक्सिंग से जुड़ा नहीं देखना चाहता
शरजील और खालिद का नाम स्पॉट फिक्सिंग में शामिल बताया गया
इस्लामाबाद टीम को ऐसी घटनाओं का बहादुरी से सामना करना होगा
पाकिस्तान सुपर लीग (पीएसएल) में कथित तौर पर सामने आए स्‍पॉट फिक्सिंग के मामलों ने मिस्‍बाह उल हक को दुखी कर दिया है. पाकिस्‍तान टीम के टेस्‍ट कप्‍तान मिस्‍बाह ने कहा कि ऐसी घटनाएं मुल्‍क के क्रिकेट के लिए चिंता का विषय है और कोई भी उनके देश तथा उसके खिलाड़ि‍यों के नाम फिक्सिंग के साथ जुड़ा नहीं देखना चाहता. गौरतलब है कि यहां जारी पीएसएल में इस्लामाबाद यूनाइटेड के कप्तान मिस्बाह की टीम के दो खिलाड़ियों शरजील खान और खालिद लतीफ के नाम स्पॉट फिक्सिंग में शामिल बताया गया है और इस कारण उन्हें अस्थायी तौर पर निलंबित किया गया है.
इस पर मिस्बाह ने कहा कि उनकी टीम इस्लामाबाद को इस तरह की घटनाओं का सामना बहादुरी के साथ करना होगा. ऐसी घटनाएं पाकिस्तान क्रिकेट के लिए चिंता की बात है. वर्ष 2010 स्पॉट फिक्सिंग मामले सलमान बट्ट, मोहम्मद आसिफ और मोहम्मद आमिर के नाम भी शामिल हुए थे. वेबसाइट 'ईएसपीएनक्रिकइन्फो डॉट कॉम' को दिए बयान में मिस्बाह ने कहा, 'छह साल की कड़ी मेहनत के बाद इस तरह की घटनाओं का फिर से सामने आना गंभीर रूप से चिंताजनक और निराशाजनक है. मैं बेहद निराश हूं.' उन्‍होंने कहा, 'मेरा मानना है कि इस तरह की घटनाओं का सामना बहादुरी के साथ करना चाहिए. इस घटना में शामिल लोगों के बारे में भूल जाएं और इस बात को सुनिश्चित करें कि इस तरह की चीजें फिर से न हों बेहतर प्रदर्शन करने की कोशिश करें.'पाकिस्तान क्रिकेट बोर्ड (पीसीबी) ने शनिवार को शरजील और लतीफ के खिलाफ यहां जारी पीएसएल के दौरान फिक्सिंग मामले में शामिल होने के तहत चार्जशीट दायर कर दी है.    

इस पर मिस्बाह ने कहा कि उनकी टीम इस्लामाबाद को इस तरह की घटनाओं का सामना बहादुरी के साथ करना होगा. ऐसी घटनाएं पाकिस्तान क्रिकेट के लिए चिंता की बात है. वर्ष 2010 स्पॉट फिक्सिंग मामले सलमान बट्ट, मोहम्मद आसिफ और मोहम्मद आमिर के नाम भी शामिल हुए थे. वेबसाइट 'ईएसपीएनक्रिकइन्फो डॉट कॉम' को दिए बयान में मिस्बाह ने कहा, 'छह साल की कड़ी मेहनत के बाद इस तरह की घटनाओं का फिर से सामने आना गंभीर रूप से चिंताजनक और निराशाजनक है. मैं बेहद निराश हूं.' उन्‍होंने कहा, 'मेरा मानना है कि इस तरह की घटनाओं का सामना बहादुरी के साथ करना चाहिए. इस घटना में शामिल लोगों के बारे में भूल जाएं और इस बात को सुनिश्चित करें कि इस तरह की चीजें फिर से न हों बेहतर प्रदर्शन करने की कोशिश करें.'पाकिस्तान क्रिकेट बोर्ड (पीसीबी) ने शनिवार को शरजील और लतीफ के खिलाफ यहां जारी पीएसएल के दौरान फिक्सिंग मामले में शामिल होने के तहत चार्जशीट दायर कर दी है.